காவல் போர்க் குரக்குச் சேனை கடல் எனக் கிளர்ந்து சுற்ற, பூ வர்க்கம் இமையோர் தூவ, பொலிந்தனன்; தூதர் போனார்.	156 தூதர் சென்று, இராவணனுக்கும் இந்திரசித்திற்கும் செய்தி கூறுதல் இலங்கையர் கோனை எய்தி, எய்தியது உரைத்தார், 'நீவிர் விலங்கினிர் போலும்; வெள்ளம் நூற்றை ஓர் வில்லின், வேழக் குலங்களினோடும் கொல்லக் கூடுமோ?' என்ன, 'கொன்றை அலங்கலான் படையின்' என்றார். 'அன்னதேல், ஆகும்' என்றான்	157 'வந்திலன் இராமன்; வேறு ஓர் மலை உளான்; உந்தை மாயத்